	
	
	



APSPRIEDES ZIŅOJUMS
[bookmark: _Hlk212046360]atklātam konkursam
“Pētījuma par zināšanām un prasmēm pirmās palīdzības sniegšanā veikšana” 
(identifikācijas numurs VM 2025/19/ESF/apspriede) 


Rīgā	                                                                                                           2025. gada 24. oktobrī

1. Pasūtītājs
Veselības ministrija (turpmāk – Pasūtītājs), reģistrācijas numurs 90001474921, Brīvības iela 72 k-1, Rīga, LV - 1011.

2. Apspriedes pamatojums
Publisko iepirkumu likuma 18. panta otrā daļa un otrās prim daļas trešais punkts, kas paredz apspriedes ziņojuma sagatavošanu.

3. Apspriedes dalībnieki
Apspriedē piedalījās četri piegādātāji: [..].

4. Apspriedes dalībnieku komentāri un Pasūtītāja galvenie secinājumi un vērtējums par apspriedes laikā saņemtajiem piegādātāja komentāriem
1. komentārs 
Ņemot vērā, ka būtiska darba uzdevuma komponente ir kvantitatīva iedzīvotāju aptauja, kuras kvalitatīva izstrāde prasa padziļinātas zināšanas un pieredzi, aicinām papildināt Pretendenta kvalifikācijas prasības (2.8. punkts) ar prasību pēc pieredzes vismaz viena kvantitatīva pētījumu veikšanā, kura ietvaros veikta Latvijas iedzīvotāju aptauja un analizēti tās rezultāti. Veicot šādu precizējumu, būs iespējams nodrošināt, ka kvalificējas pretendenti, kuri pēc būtības ir veikuši līdzvērtīgus pētījumus.
Iepirkuma komisijas secinājumi un vērtējums
[bookmark: _Hlk211949305]Apspriedes noteikumu 1. pielikuma “Kvalifikācijas prasības” 2.8. apakšpunktā ir noteikts, ka “Pretendentam [..] ir pieredze vismaz divu pētījumu medicīnas, veselības vai sociālo zinātņu jomā veikšanā, no kuriem vismaz viens pētījums veikts ne mazāk kā EUR 50 000,00 (piecdesmit pieci tūkstoši euro un 00 centi) bez pievienotās vērtības nodokļa apmērā.”. Pasūtītāja ieskatā nav izšķiroši, kāda ir pētījuma pieeja, un tādējādi nav strikti noteikts, kādam jābūt pētījumam veidam. Būtiska ir piegādātāja pieredze pētījuma veikšanā konkrētā zinātnes jomā un konkrētā finansiālā izteiksmē. Līdz ar to piegādātājs pieredzi var apliecināt gan ar kvantitatīvu, gan ar kvalitatīvu, gan ar jauktu (t.i., apvienojot kvantitatīvu un kvalitatīvu) pētījumu.
Attiecībā uz norādi, ka “aicinām papildināt Pretendenta kvalifikācijas prasības (2.8. punkts) ar prasību pēc pieredzes [..] pētījumu veikšanā, kura ietvaros veikta Latvijas iedzīvotāju aptauja un analizēti tās rezultāti”, jāatzīmē, ka nav pamatota prasība piegādātājam noteikt pieredzi tieši Latvijas iedzīvotāju aptaujas veikšanā, jo Latvijā iegūta pieredze neatšķiras no ārvalstīs gūtās.
Saskaņā ar Publisko iepirkumu likuma 41. panta otro daļu prasību apjomu, kā arī pieprasīto konkrētā iepirkuma līguma izpildei nepieciešamo minimālo spēju līmeni nosaka samērīgi iepirkuma līguma priekšmetam. Līdz ar to piegādātājam nevar  noteikt augstākas kvalifikācijas (tostarp pieredzes) prasības, nekā tas faktiski nepieciešams, ņemot vērā iepirkuma priekšmeta specifiku un apjomu. Bez tam, nosakot prasības piegādātāja profesionālajām spējām, jāņem vērā arī tas, vai tirgū ir pietiekams piegādātāju loks, lai tādējādi būtu nodrošināta pietiekama konkurence iepirkumā.
Ņemot vērā minēto, apspriedes noteikumu 2. pielikumā “Tehniskā specifikācija” (turpmāk – Tehniskā specifikācija) noteiktās kvalifikācijas prasības nodrošina konkurenci un ir samērīgas iepirkuma līguma priekšmetam.

2. komentārs 
Ņemot vērā tehniskajā specifikācijā noteiktos darba uzdevumus, aicinām papildināt 2.9. punktā (kvalifikācijas prasību 1.pielikumā) noteiktās ekspertu kvalifikācijas prasības:
a. Kā obligātu prasību iekļaut eksperta piesaisti ar padziļinātām zināšanām un pieredzi gan kvantitatīvo (anketēšana), gan kvalitatīvo (fokusgrupu diskusijas) pētījuma metožu pielietošanā, kā arī ar atbilstošu augstāko izglītību (piemēram, socioloģijā). Ekspertam jābūt praktiskai pieredzei līdzīgu pētījumu veikšanā, īpaši Latvijas iedzīvotāju aptaujas organizēšanā, datu apkopošanā un rezultātu analīzē, jo kvantitatīvās aptaujas veikšana valsts mērogā ir sarežģīts un atbildīgs uzdevums, kas prasa augstu profesionalitāti un pieredzi. Datu kvalitāte un rezultātu ticamība tieši atkarīga no eksperta spējām pareizi izstrādāt aptaujas metodoloģiju, atlasīt reprezentatīvu izlasi, organizēt datu vākšanas procesu, kā arī nodrošināt datu precīzu apkopošanu un analīzi. Ja eksperts ir iepriekš vadījis līdzīga apjoma un sarežģītības pētījumus, viņš spēj paredzēt iespējamās grūtības, pielietot atbilstošas metodes un nodrošināt, ka iegūtie dati objektīvi atspoguļo sabiedrības situāciju.
Iepirkuma komisijas secinājumi un vērtējums
[bookmark: _Hlk211869237]Ņemot vērā, ka no komentāra nav saprotams, kuru no punktiem (apspriedes noteikumu 1. pielikuma “Kvalifikācijas prasības” 2.9. apakšpunktu vai Tehniskās specifikācijas 1. punktu) ieinteresētais piegādātājs komentē, tad vispirms tiks sniegta atbilde par apspriedes noteikumu 1. pielikuma “Kvalifikācijas prasības” 2.9. apakšpunktu.
Izpildot apspriedes noteikumu 1. pielikuma “Kvalifikācijas prasības” 2.9. un 3.9. apakšpunkta prasības, piegādātājam pieteikumā par piedalīšanos iepirkumā (kvalifikācijas prasību 1. pielikums) jāaizpilda apliecinājums par pietiekama skaita kvalificēta personāla nodrošināšanu iepirkuma līguma izpildes laikā. Tas nozīmē, ka piegādātājs apņemas iesaistīt visu nepieciešamo personālu sekmīgai iepirkuma līguma izpildei, t.i., arī tādu personālu, kas Tehniskajā specifikācijā nav minēts kā obligāti iesaistāms speciālists, bet piegādātājs uzskata, ka nepieciešams tādu iesaistīt. Ja piegādātājs uzskata, ka kvalitatīvāku iepirkuma līguma izpildi var nodrošināt eksperts ar padziļinātām zināšanām un pieredzi gan kvantitatīvo (anketēšana), gan kvalitatīvo (fokusgrupu diskusijas) pētījuma metožu pielietošanā, kā arī ar atbilstošu augstāko izglītību (piemēram, socioloģijā), tad piegādātājs var šādu ekspertu iesaistīt. Papildu speciālistu iesaisti paredz arī Tehniskās specifikācijas 1. punkts: “Ja Izpildītājs iesaista citus speciālistus (datu analīzes speciālistu, sabiedrisko attiecību speciālistu u.tml.), tad par tiem nesniedz informāciju un dokumentus.”
Pasūtītājs ir definējis kvalifikācijas prasības obligāti iesaistāmajiem speciālistiem (pētījuma vadītājam un novērojuma vērtētājiem) – tās norādītas Tehniskās specifikācijas 1.1. apakšpunktā, savukārt Tehniskās specifikācijas 1.2. apakšpunktā ir norādītas kvalifikācijas prasības pētniekam/-iem, ja piegādātājs izvēlas iesaistīt pētnieku/-us.

Ja ar iesniegto apspriedes komentāru par Tehnisko specifikāciju piegādātājs iesaka papildus obligāti noteiktajiem speciālistiem iesaistīt ekspertu ar padziļinātām zināšanām un pieredzi gan kvantitatīvo (anketēšana), gan kvalitatīvo (fokusgrupu diskusijas) pētījuma metožu pielietošanā, atbilstošu augstāko izglītību (piemēram, socioloģijā), praktisku pieredzi līdzīgu pētījumu veikšanā, īpaši Latvijas iedzīvotāju aptaujas organizēšanā, datu apkopošanā un rezultātu analīzē, tad papildu eksperta iesaiste nav nepieciešama. Tehniskajā specifikācijā norādītajam obligāti iesaistāmajam speciālistam – pētījuma vadītājam – jau ir noteiktas izglītības un pieredzes prasības. Minētās prasības iekļauj gan izglītību socioloģijā (Tehniskajā specifikācijā norādītās sociālās zinātnes iekļauj arī tādu nozari, kā socioloģija), gan pieredzi pētījuma, kurā pielietotas kvantitatīvās un kvalitatīvās metodes, veikšanā. Attiecībā uz norādi, ka “ekspertam jābūt praktiskai pieredzei līdzīgu pētījumu veikšanā, īpaši Latvijas iedzīvotāju aptaujas organizēšanā”, jāatzīmē, ka nav pamatota prasība speciālistam noteikt pieredzi tieši Latvijas iedzīvotāju aptaujas organizēšanā, jo Latvijā gūta pieredze neatšķiras no ārvalstīs gūtās. 
Atbilstoši Tehniskās specifikācijas prasībām pētījumu vadīs, pārraudzīs, atbildēs par pētījuma rezultātu objektivitāti un secinājumiem pētījuma vadītājs, tādēļ nepastāv nekādas šaubas par datu kvalitāti un rezultātu ticamību.
Turklāt Iepirkumu uzraudzības birojs skaidrojuma “Biežāk konstatētās neatbilstības iepirkuma procedūru dokumentācijā un norisē” 12. punktā vērš uzmanību, ka nav samērīgi izvirzīt pieredzes prasības attiecībā uz visiem līguma izpildē iesaistītajiem speciālistiem (vai attiecībā uz lielu skaitu speciālistu). Kaut arī speciālistu skaits, attiecībā uz kuru būtu pamatoti izvirzīt pieredzes prasības, katrā konkrētajā gadījumā izvērtējams atsevišķi, Iepirkumu uzraudzības birojs iesaka šādas prasības izvirzīt vienīgi attiecībā uz vadošajiem speciālistiem.
Tādējādi atbilstoši Publisko iepirkumu likuma 41. panta otrajai daļai pētījumā pieprasītais speciālistu skaits un pieprasītais minimālais spēju līmenis konkrētā iepirkuma līguma izpildei ir noteikts samērīgi iepirkuma līguma priekšmetam, un izmaiņas nav nepieciešamas.

3. komentārs 
[bookmark: _Hlk211607340]Ņemot vērā tehniskajā specifikācijā noteiktos darba uzdevumus, aicinām papildināt 2.9.punktā (kvalifikācijas prasību 1.pielikumā) noteiktās ekspertu kvalifikācijas prasības:
b. Papildināt 1.1.2. prasību sarakstu pirmās palīdzības pasniedzējam un/vai pirmās palīdzības instruktora palīgam un/vai pirmās palīdzības instruktoram, iekļaujot prasības par iepriekšējo darba pieredzi/tās ilgumu, kāda Pasūtītāja ieskatā ir nepieciešama. Ir būtiski, lai praktiska Latvijas iedzīvotāju prasmju novērtēšana pirmās palīdzības sniegšanā tiktu veikta kvalitatīvi, jo tas ir tieši saistīts ar pētījuma mērķu sasniegšanu. Tādēļ nepieciešams, lai novērtēšanu veic pieredzējuši speciālisti, kuri spēj nodrošināt objektīvu un profesionālu rezultātu.
Iepirkuma komisijas secinājumi un vērtējums
Atbilstoši Tehniskās specifikācijas 1.1.2. apakšpunktam novērojuma vērtētājiem (pirmās palīdzības pasniedzējiem, pirmās palīdzības instruktora palīgiem, pirmās palīdzības instruktoriem) ir jābūt tiesībām nodarboties ar apmācību pirmās palīdzības sniegšanā. Lai pierādītu atbilstību Pasūtītāja noteiktajām kvalifikācijas prasībām, jāiesniedz Latvijas Republikā izdota sertifikāta vai ārvalstī izdota dokumenta, kas apliecina, ka speciālistam ir piešķirtas tiesības nodarboties ar apmācību pirmās palīdzības sniegšanā, kopiju.
Attiecībā uz Latvijas Republikā noteikto kārtību, kādā nodrošina apmācību pirmās palīdzības sniegšanā, to reglamentē Ministru kabineta 2012. gada 14. augusta noteikumi Nr. 557 “Noteikumi par apmācību pirmās palīdzības sniegšanā”. Minētajos noteikumos ir paredzēta daudzpakāpju kārtība, kādā persona uzsāk patstāvīgu pirmās palīdzības sniegšanas apmācību. Sākotnēji personai ir jāapgūst pirmās palīdzības pasniedzēju 68 stundu apmācības programma un jānokārto eksāmens (lai nokārtotu eksāmenu, ir jāiesniedz pārskats par nostrādātām 90 apmācības stundām instruktora palīga vai instruktora vadībā). Augstākas kvalifikācijas apmācību veicējiem tiek pieprasīta arī pieredze pirmās palīdzības sniegšanas apmācībā. Līdz ar to, ja speciālistam ir tiesības nodarboties ar apmācību pirmās palīdzības sniegšanā, tas iekļauj arī atbilstošu apmācību pieredzi, un atsevišķu pieredzes norādīšanu nav nepieciešams pieprasīt.
Publisko iepirkumu likums nenosaka, ka pasūtītājam obligāti jāparedz, ka piegādātājs profesionālās spējas apliecina ar iesaistīto speciālistu pieredzi. Saskaņā ar Publisko iepirkumu likuma 42. panta otro daļu pasūtītājs minimālo atbilstības līmeni nosaka samērīgi iepirkuma līguma priekšmetam. Konkrētajā gadījumā Pasūtītājs novērojuma vērtētājiem (pirmās palīdzības pasniedzējam, pirmās palīdzības instruktora palīgam un pirmās palīdzības instruktoram) ir noteicis minimālās prasības – tiesības nodarboties ar apmācību pirmās palīdzības sniegšanā – un tas ir pietiekami, lai Pasūtītājs pārliecinātos par speciālista spējām izpildīt iepirkuma līgumu.

4. komentārs 
Ņemot vērā tehniskajā specifikācijā noteiktos darba uzdevumus, aicinām papildināt 2.9.punktā (kvalifikācijas prasību 1.pielikumā) noteiktās ekspertu kvalifikācijas prasības:
c. [bookmark: _Hlk211945241]Kā obligātu prasību aicinām iekļaut komunikācijas speciālista piesaisti ar atbilstošu augstāko izglītību un pieredzi, ņemot vērā, ka tehniskajā specifikācijā paredzēta dažādu komunikācijas materiālu izstrāde (piemēram, preses relīze par pētījuma uzsākšanu, preses relīze par pētījuma rezultātiem, infografiku sagatavošana, krīzes komunikācijas nodrošināšana). Komunikācijas materiāliem jābūt skaidriem, viegli uztveramiem un jāspēj efektīvi informēt un iesaistīt mērķa auditoriju, kā arī veicināt sabiedrības izpratni par pētījuma nozīmi. Tādēļ, lai nodrošinātu augstu komunikācijas materiālu kvalitāti un atbilstību Latvijas sabiedrības informēšanas vajadzībām, būtiski, ka šos uzdevumus veic speciālists ar pieredzi gan sabiedrisko attiecību, gan krīzes komunikācijas jomās, kurš spēj pielāgot saturu dažādu auditoriju vajadzībām un lietot latviešu valodā precīzus, viegli uztveramus izteikumus. 

Iepirkuma komisijas secinājumi un vērtējums
Ņemot vērā, ka no komentāra nav saprotams, kuru no punktiem (apspriedes noteikumu 1. pielikuma “Kvalifikācijas prasības” 2.9. apakšpunktu vai Tehniskās specifikācijas 1. punktu) ieinteresētais piegādātājs komentē, tad vispirms tiks sniegta atbilde par apspriedes noteikumu 1. pielikuma “Kvalifikācijas prasības” 2.9. apakšpunktu.
Izpildot apspriedes noteikumu 1. pielikuma “Kvalifikācijas prasības” 2.9. un 3.9. apakšpunkta prasības, piegādātājam pieteikumā par piedalīšanos iepirkumā (kvalifikācijas prasību 1. pielikums) jāaizpilda apliecinājums par pietiekama skaita kvalificēta personāla nodrošināšanu iepirkuma līguma izpildes laikā. Tas nozīmē, ka piegādātājs apņemas iesaistīt visu nepieciešamo personālu sekmīgai iepirkuma līguma izpildei, t.i., arī tādu personālu, kas Tehniskajā specifikācijā nav minēts kā obligāti iesaistāms speciālists, bet piegādātājs uzskata, ka nepieciešams tādu iesaistīt. Ja piegādātājs uzskata, ka augstu komunikācijas materiālu kvalitāti un atbilstību Latvijas sabiedrības informēšanas vajadzībām var nodrošināt komunikācijas speciālists, tad piegādātājs var šādu speciālistu iesaistīt. Papildu speciālistu iesaisti paredz arī Tehniskās specifikācijas 1. punkts: “Ja Izpildītājs iesaista citus speciālistus (datu analīzes speciālistu, sabiedrisko attiecību speciālistu u.tml.), tad par tiem nesniedz informāciju un dokumentus.”
Pasūtītājs ir definējis kvalifikācijas prasības obligāti iesaistāmajiem speciālistiem (pētījuma vadītājam un novērojuma vērtētājiem) – tās norādītas Tehniskās specifikācijas 1.1. apakšpunktā, savukārt Tehniskās specifikācijas 1.2. apakšpunktā ir norādītas kvalifikācijas prasības pētniekam/-iem, ja piegādātājs izvēlas iesaistīt pētnieku/-us.

Ja ar iesniegto apspriedes komentāru par Tehnisko specifikāciju piegādātājs iesaka papildus obligāti noteiktajiem speciālistiem iesaistīt komunikācijas speciālistu, tad Pasūtītāja ieskatā papildu komunikācijas speciālista iesaiste nav nepieciešama. Plānotā iepirkuma galvenā būtība un mērķis ir pētījuma veikšana. Komunikācijas aktivitātes ir tikai neliela daļa no visa iepirkuma apjoma.
Iepirkumu uzraudzības birojs skaidrojuma “Biežāk konstatētās neatbilstības iepirkuma procedūru dokumentācijā un norisē” 12. punktā norāda, ka nav samērīgi izvirzīt pieredzes prasības attiecībā uz visiem līguma izpildē iesaistītajiem speciālistiem (vai attiecībā uz lielu skaitu speciālistu). Kaut arī speciālistu skaits, attiecībā uz kuru būtu pamatoti izvirzīt pieredzes prasības, katrā konkrētajā gadījumā izvērtējams atsevišķi, Iepirkumu uzraudzības birojs iesaka šādas prasības izvirzīt vienīgi attiecībā uz vadošajiem speciālistiem.
Tādējādi atbilstoši Publisko iepirkumu likuma 41. panta otrajai daļai pētījumā pieprasītais speciālistu skaits un pieprasītais minimālais spēju līmenis konkrētā iepirkuma līguma izpildei ir noteikts samērīgi iepirkuma līguma priekšmetam, un izmaiņas nav nepieciešamas.

5. komentārs 
Izskatot iepirkuma nolikumu, mums rodas bažas par iespējām Pasūtītājam izvērtēt pretendentu spējas nodrošināt kvalitatīvu pakalpojumu, par saimnieciski visizdevīgāko piedāvājumu atzīstot piedāvājumu ar zemāko cenu un neveicot piedāvājuma kvalitātes vērtēšanu. Ņemot vērā darba uzdevuma specifiku, aicinām izskatīt iespēju papildināt piedāvājuma izvēles kritērijus ar kvalitātes kritērijiem, piemēram: 
· pretendenta ekspertu un to pieredzes vērtēšana, papildinot ekspertu sarakstu un piešķirot punktus par katru atbilstošo pieredzi;
· pretendenta pakalpojuma izpildes metodoloģijas vērtēšana, piešķirot punktus par tās detalizācijas līmeni.
Iepirkuma komisijas secinājumi un vērtējums
Apspriedes noteikumos Pasūtītājs nav noteicis, kāds būs piedāvājumu izvērtēšanas kritērijs – vai tas būs saimnieciski visizdevīgākais piedāvājums, kuru nosaka, ņemot vērā cenu, vai tas būs saimnieciski visizdevīgākais piedāvājums, kuru nosaka, ņemot vērā cenu vai izmaksas un ar iepirkuma līguma priekšmetu saistītus kvalitātes kritērijus.
Publisko iepirkumu likuma 51. panta trīs prim daļā ir norādīti iepirkuma līguma priekšmeti, kad pasūtītājs nav tiesīgs piedāvājumu salīdzināšanai un izvērtēšanai izmantot tikai cenu. Tur nav minēta pētījumu veikšana. Līdz ar to pasūtītājs var izvēlēties, kādu piedāvājumu izvērtēšanas kritēriju noteikt. Pasūtītājs izvērtēs visas iespējas un izvēlēsies tādu piedāvājumu izvērtēšanas kritēriju, kas nodrošina vislabāko piedāvājumu izvērtēšanu.

6. komentārs 
Mūsuprāt, būtu lietderīgi precizēt iepirkuma dokumentāciju, lai veicinātu kvalificētu pretendentu piesaisti. Šobrīd prasības pretendentiem un ekspertiem ir izteiktas vispārīgi, kas var dot iespēju kvalificēties arī tiem, kuriem pieredze aprobežojas ar vienu pētījumu, tostarp pētījuma vadītājam. Lai gan tas paplašina dalībnieku loku, pastāv iespēja, ka konkrētajam darba uzdevumam varētu trūkt specifisku kompetenču, kas nepieciešamas tehniskajā specifikācijā izvirzīto uzdevumu kvalitatīvai izpildei. Detalizētāki kritēriji palīdzētu piesaistīt tieši tos speciālistus, kuriem ir atbilstoša pieredze līdzīgu pētījumu veikšanā un kuri spētu nodrošināt augstāku darba kvalitāti.
Iepirkuma komisijas secinājumi un vērtējums
Publiskā iepirkuma mērķis ir nodrošināt piegādātāju brīvu konkurenci, un tas jāņem vērā īstenojot jebkuru iepirkumu. Konkrētās iepirkuma procedūras mērķis ir veicināt maksimālu piegādātāju konkurenci, vienlaikus nodrošinot tādu piegādātāju dalību, kuri spēj sniegt kvalitatīvu pakalpojumu. 
Saskaņā ar Publisko iepirkumu likuma 41. panta otro daļu prasību apjomu, kā arī pieprasīto konkrētā iepirkuma līguma izpildei nepieciešamo minimālo spēju līmeni nosaka samērīgi iepirkuma līguma priekšmetam. Līdz ar to piegādātājam nevar  noteikt augstākas kvalifikācijas (tostarp pieredzes) prasības, nekā tas faktiski nepieciešams, ņemot vērā iepirkuma priekšmeta specifiku un apjomu. Izvirzot prasības piegādātāja profesionālajām spējām, jāņem vērā arī tas, vai tirgū ir pietiekams piegādātāju un speciālistu loks, lai tādējādi būtu nodrošināta pietiekama konkurence iepirkumā. Ja tehniskās specifikācijas prasības spēj izpildīt speciālisti, kuru kvalifikācija, t.sk. pieredze, nav tik specifiska un reti sastopama, tad pasūtītājs iepirkuma dokumentos nav tiesīgs iekļaut konkurenci ierobežojošas prasības.
Ņemot vērā, ka tikai pats pasūtītājs zina, kāda veida pakalpojums tam ir nepieciešams, tieši pasūtītāja kompetencē ir izvēlēties, kādas prasības noteikt pakalpojumam un pretendentiem, un kādus dokumentus pieprasīt, lai pārliecinātos par pretendenta tehniskajām un profesionālajām spējām.
Konkrētā iepirkuma dokumenti nav sagatavoti tā, lai nodrošinātu kāda konkrēta piegādātāja intereses. Iepriekš zināmu priekšrocību piešķiršana noteiktam piegādātājam iepretim citiem konkurentiem, nenodrošina vienlīdzīgu attieksmi un izslēdz godīgu konkurenci starp piegādātājiem.
Ņemot vērā minēto, pasūtītājs iepirkumā nodrošinās piegādātāju brīvu konkurenci, vienlīdzīgu un taisnīgu attieksmi pret tiem, kā arī pēc iespējas vairāk piegādātāju dalību.

[bookmark: _Hlk212030798]7. komentārs 
	Iepirkuma dokumentācijas sadaļa/ aspekts
	Piegādātāja komentārs

	Pretendenta kvalifikācijas prasības.
2.8. Pretendentam (t.sk. personālsabiedrībai vai vismaz vienam personālsabiedrības biedram (ja piedāvājumu iesniedz personālsabiedrība) vai vismaz vienam personu apvienības dalībniekam (ja piedāvājumu iesniedz personu apvienība), vai Pretendenta norādītai personai, uz kuras iespējām Pretendents balstās) iepriekšējo 3 (trīs) gadu laikā (2022., 2023., 2024. un 2025. gadā līdz piedāvājuma iesniegšanas termiņa beigām) ir pieredze vismaz divu pētījumu medicīnas, veselības vai sociālo zinātņu jomā veikšanā, no kuriem vismaz viens pētījums veikts ne mazāk kā EUR 50 000,00 (piecdesmit pieci tūkstoši euro un 00 centi) bez pievienotās vērtības nodokļa apmērā. Pētījums: 
a) var būt iesākts ātrāk kā 2022. gadā, bet pētījumam jābūt pilnībā pabeigtam 2022., 2023., 2024. vai 2025. gadā līdz piedāvājuma iesniegšanas termiņa beigām; 
ir pasūtītāja pieņemts.
	Šobrīd prasība ir formulēta ļoti plaši un neatspoguļo pretendenta pieredzi jomā, kas ir saistīta ar pakalpojuma izpildi. 
Rosinām precizēt prasības formulējumu šādā redakcijā – “iepriekšējo 3 (trīs) gadu laikā (2022., 2023., 2024. un 2025. gadā līdz piedāvājuma iesniegšanas termiņa beigām) ir pieredze vismaz divu pētījumu medicīnas, veselības vai sociālo zinātņu jomā veikšanā, kuros veikts zināšanu un prasmju novērtējums un no kuriem vismaz viens pētījums veikts ne mazāk kā EUR 50 000,00 (piecdesmit pieci tūkstoši euro un 00 centi) bez pievienotās vērtības nodokļa apmērā.”


Iepirkuma komisijas secinājumi un vērtējums
Daļēja atbilde uz piegādātāja komentāru ir iekļauta iepirkuma komisijas secinājumos un vērtējumā uz apspriedes dalībnieka 1. komentāru. Papildus iepirkuma komisija vērš uzmanību, ka konkrētajā iepirkumā ir pilnībā pietiekama vispārīgas pieredzes esamība pētījumu veikšanā konkrētajās nozarēs bez specifisku prasību iekļaušanas. Pasūtītājs pieredzes prasības ir noteicis atbilstoši (samērīgi) iegādājamam pakalpojumam. 
Pakalpojumu sniegšanā iesaistīto speciālistu iepriekšējās pieredzes prasību niansēta pielāgošana var novest pie tā, ka iepirkumam spēj kvalificēties ļoti šaurs pakalpojumu sniedzēju loks. Pasūtītāja mērķis ir maksimāli paplašināt pretendentu loku. Pasūtītāja un konkrētā iepirkuma mērķis nav pretendentu ekonomisko interešu apmierināšana un citu pakalpojuma sniedzēju izslēgšana no iespējamās dalības iepirkumā.

8. komentārs
	Iepirkuma dokumentācijas sadaļa/ aspekts
	Piegādātāja komentārs

	1.2.	Kvalifikācijas prasības tehniskās specifikācijas īstenošanā iesaistāmajam/-iem speciālistam/-iem (ja Izpildītājs izvēlējies tādu/-us iesaistīt)
1.2.1.Izpildītājs pētījumā var iesaistīt pētnieku/-us, kuram/-iem:
	Vēršam uzmanību, ka pētījums ir pietiekami apjomīgs un nav paveicams tikai ar vienu pētnieku un diviem novērojuma vērtētājiem, tādēļ rosinām noteikt, ka pretendentam ir obligāti jāiesaista papildu speciālisti ar definētām minimālām kvalifikācijas un pieredzes prasībām. 
Rosinām 1.2.1. apakšpunktu izteikt šādā redakcijā – “Izpildītājs pētījumā iesaista vismaz divus pētnieku/-us, kuram/-iem: (…)”.




Iepirkuma komisijas secinājumi un vērtējums
Pasūtītājs neuzskata, ka pētījums būtu jāveic tikai vienam pētniekam (pētījuma vadītājam) un diviem novērojuma vērtētājiem. Tai pat laikā Pasūtītājs neuzskata par nepieciešamu un lietderīgu kā obligātu prasību noteikt divu pētnieku iesaisti. Pasūtītājs dod izvēles brīvību pakalpojuma sniedzējam, lai tas iesaista tādus speciālistus, kādus tas uzskata par nepieciešamu kvalitatīvai iepirkuma līguma izpildei. Vienīgais nosacījums ir par pētnieku iesaisti – ja pakalpojuma sniedzējs iesaista pētniekus, tad tiem obligāti ir jāatbilst Tehniskās specifikācijas 1.2. punkta prasībām.
Pasūtītāja ieskatā galvenais ir izpildīt visas Tehniskās specifikācijas prasības un sasniegt iepirkuma mērķi – noteikt Latvijas iedzīvotāju zināšanu un prasmju līmeni pirmās palīdzības sniegšanā un sagatavot ieteikumus efektīvai sabiedrības informēšanai un izglītošanai.

9. komentārs 
	Iepirkuma dokumentācijas sadaļa/ aspekts
	Piegādātāja komentārs

	8. Krīzes komunikācija
(…)
Krīzes komunikācijas nodrošināšanai paredzēti EUR 1 000,00 (viens tūkstotis euro un 00 centi) bez pievienotās vērtības nodokļa, kurus atbilstoši pakalpojuma nepieciešamībai var neizlietot vai izlietot nepilnā apmērā.
	Vēršam uzmanību, ka uzdevums “situācijas un publiskās telpas monitoringu, analizē potenciālās krīzes” ir jāveic neatkarīgi no tā, ir vai nav iestājušies krīzes gadījumi. Tāpat arī uzdevumu “sagatavo un iesniedz Pasūtītājam visus komunikācijas materiālus (preses relīzes, sociālo mediju ierakstus, e-pastus u.c.), kas nepieciešami krīzes risināšanai” būtu vēlams pabeigt līdz krīzes iestāšanās gadījumam neatkarīgi no tā, vai tāds iestājas, lai nodrošinātu savlaicīgas reaģēšanas spēju. 
Attiecīgi vēršam uzmanību, ka krīzes komunikācijai ir nepieciešams paredzēt izdevumus neatkarīgi no tā, vai krīzes iestāsies, vai nē. Vienlaikus norādām, ka 1000 EUR budžets nav pietiekams, lai krīzes komunikācijai piesaistītu pieredzējušus profesionāļus.


Iepirkuma komisijas secinājumi un vērtējums
Secinājumi un vērtējums attiecībā uz Tehniskās specifikācijas 8. punkta “a” apakšpunktu “Iepirkuma līguma darbības laikā Izpildītājs veic situācijas un publiskās telpas monitoringu, analizē potenciālās krīzes” ‒ šīs darbības ir neatņemama jebkura pētījuma, kampaņas vai pasākuma kvalitatīvas komunikācijas sastāvdaļa un tām jānotiek nepārtraukti ‒ pakalpojuma sniedzējam jāinteresējas par notiekošo nozarē un publiskajā telpā, lai sasniegtu iepirkumā noteikto mērķi.
Savukārt attiecībā uz Tehniskās specifikācijas 8. punkta “d” apakšpunktu “sagatavo un iesniedz Pasūtītājam visus komunikācijas materiālus, kas nepieciešami krīzes risināšanai”, Pasūtītājs uzskata, ka šādu materiālu sagatavošana pirms krīzes iestāšanās nav efektīva resursu izmantošana. Ņemot vērā, ka krīzes raksturs, apmērs un konteksts nav zināms, iepriekš sagatavotie materiāli var izrādīties neatbilstoši konkrētajai situācijai. 
Krīzes komunikācijas budžets (EUR 1 000,00 bez pievienotās vērtības nodokļa) ir noteikts saskaņā ar līdzšinējo pieredzi pētījumu jomā, kur krīzes situācijas nav bijušas. Tomēr krīzes situācijas var rasties, un to risināšanai var būt nepieciešami papildu resursi. Lai nodrošinātu kvalitatīvu krīzes komunikāciju, Iepirkuma līguma izpildes laikā Pasūtītājs izvērtēs radušos situāciju un nepieciešamības gadījumā palielinās attiecīgo budžeta pozīciju.

10. komentārs 
	Iepirkuma dokumentācijas sadaļa/ aspekts
	Piegādātāja komentārs

	Pieteikumu vērtēšanas metodika
	Izstrādājot pieteikuma vērtēšanas metodiku, aicinām pieteikumu vērtēšanā ņemt vērā ne tikai pretendentu piedāvāto cenu, bet arī lielu uzmanību pievērst pieteikuma kvalitātei – piedāvāto ekspertu pieredzei un tehniskā piedāvājuma kvalitātei. 
Vēršam uzmanību, ka sekmīgai pakalpojuma sasniegšanai ir būtiski paredzēt adekvātu finansējumu, īpaši tādām kritiski svarīgām aktivitātēm kā socioloģiski reprezentatīvas aptaujas veikšana, profesionāli aprīkota un novadīta novērojuma īstenošana, dalībnieku motivēšana piedalīties novērojumā, pretējā gadījumā pakalpojuma izpildes kvalitāte tiktu pakļauta būtiskiem riskiem.


Iepirkuma komisijas secinājumi un vērtējums
Atbildi skatīt šī ziņojuma iepirkuma komisijas secinājumos un vērtējumā uz apspriedes dalībnieka 5. komentāru.

11. komentārs 
Vai konkursa dalībniekiem būs zināms plānotā pētījuma budžeta apmērs (griesti)?
Iepirkuma komisijas secinājumi un vērtējums
Atklāta konkursa “Pētījuma par zināšanām un prasmēm pirmās palīdzības sniegšanā veikšana” (identifikācijas numurs VM 2025/19/ESF) dalībniekiem nebūs zināma plānotā līgumcena.

12. komentārs 
Tehniskajā specifikācijā ir norādīts, ka novērojumā piedalās ne mazāk kā 100 (viens simts) Latvijas iedzīvotāji vecumā no 18 līdz 75 gadiem, kuri ir ieguvuši apliecību par pirmās palīdzības pamatzināšanu programmas apguvi. Vai Pasūtītājs plāno Izpildītājam iesniegt to iedzīvotāju datu bāzi ar kontaktinformāciju (e-pastu vai tālruņa numuru), kuriem ir iegūta šāda apliecība par pirmās palīdzības pamatzināšanu programmas apguvi? 
Iepirkuma komisijas secinājumi un vērtējums
Pasūtītājs neplāno pakalpojuma sniedzējam iesniegt iedzīvotāju datu bāzi ar kontaktinformāciju, kuriem ir iegūta apliecība par pirmās palīdzības pamatzināšanu programmas apguvi.
[bookmark: _Hlk212125306]Apspriedes noteikumu 2. pielikuma “Tehniskā specifikācija” (turpmāk – Tehniskā specifikācija) 9.3.1. apakšpunkts paredz, ka: “Aptaujas anketas/-u projekta/-u noslēgumā ieteicams iekļaut informāciju ar aicinājumu respondentiem piedalīties pētījuma novērojumā, norādot tā mērķi, norises laiku un veidu, kā arī kontaktinformāciju saziņai vai pieteikšanās iespējām, kā arī citu nepieciešamo informāciju.” Līdz ar to pakalpojuma sniedzējs var izvēlēties, vai informāciju par personām, kuras ieguvušas apliecību par pirmās palīdzības pamatzināšanu programmas apguvi, iegūt ar aptaujas anketas palīdzību no tām personām, kuras piedalās aptaujā un izsaka vēlmi piedalīties novērojumā, vai izvēlēties citu, alternatīvu veidu, kā noskaidrot personas, kuras ieguvušas apliecību par pirmās palīdzības pamatzināšanu programmas apguvi.
[bookmark: _Hlk212131700]Labākas izpratnes par Tehniskajā specifikācijā iekļautajām prasībām nodrošināšanai  Pasūtītājs papildinās Tehniskās specifikācijas 9.1.1.2. apakšpunktu ar šādu noteikumu: “Informāciju par personām, kuras ieguvušas apliecību par pirmās palīdzības pamatzināšanu programmas apguvi, iegūst, iekļaujot atbilstošu informāciju aptaujas anketā/-ās, vai Izpildītājs izvēlas citu, alternatīvu veidu, kā noskaidrot personas, kuras ieguvušas apliecību par pirmās palīdzības pamatzināšanu programmas apguvi.”

13. komentārs 
Vai Pasūtītājs plāno Izpildītājam iesniegt iedzīvotāju ar 2. un 3. invaliditātes grupu datu bāzi ar kontaktinformāciju (e-pastu vai tālruņa numuru)? 
Iepirkuma komisijas secinājumi un vērtējums
Pasūtītājs neplāno pakalpojuma sniedzējam iesniegt iedzīvotāju ar 2. un 3. invaliditātes grupu datu bāzi ar kontaktinformāciju.
14. komentārs 
Kāds ir visa projekta kopējais izpildes termiņš? 
Iepirkuma komisijas secinājumi un vērtējums
Eiropas Savienības kohēzijas politikas programmas 2021.-2027. gadam 4.1.2. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju” 4.1.2.1. pasākuma “Nacionāla mēroga veselības veicināšanas un slimību profilakses pasākumi” projekta Nr. 4.1.2.1/1/24/I/001 “Nacionāla mēroga veselības veicināšanas un slimību profilakses pasākumi” īstenošanas termiņš ir 2029. gada 31. decembris.

15. komentārs 
Kādas ir izlases apjomi katrai no mērķa grupām: 
a. (Latvijas iedzīvotāji vecumā no 18 līdz 75 gadiem, izņemot Latvijas vispārējās izglītības iestāžu 7.–12. klases izglītojamos un Latvijas iedzīvotājus ar 2. un 3. invaliditātes grupu; 
b. Latvijas vispārējās izglītības iestāžu 7.–12. klases izglītojamie, izņemot Latvijas vispārējās izglītības iestāžu 7.–12. klases izglītojamos ar 2. un 3. invaliditātes grupu; 
c. Latvijas iedzīvotāji ar 2. un 3. invaliditātes grupu vecumā no 18 līdz 75 gadiem? 
Iepirkuma komisijas secinājumi un vērtējums
Izlases apjomu pētījuma katrai mērķa grupai nosaka pakalpojuma sniedzējs, ņemot vērā Tehniskās specifikācijas 9.2. apakšpunktā minēto, t.i., lai pētījumā iegūtie dati ir reprezentatīvi, uzticami un noderīgi pētījuma mērķa sasniegšanai.

16. komentārs 
	Punkts
	Esošā versija
	Komentārs

	3.9.
	Pretendents pieteikumā par piedalīšanos iepirkumā (kvalifikācijas prasību 1. pielikums) aizpilda apliecinājumu par pietiekama skaita kvalificēta personāla nodrošināšanu iepirkuma līguma izpildes laikā.
	Vai pareizi saprotam, ka uz iepirkuma piedāvājumu jāsniedz tikai apliecinājums par pietiekama skaita kvalificēta personāla nodrošināšanu, bet precīza informācija par speciālistiem un to izglītību / pieredzi ir jāsniedz 10 darbdienu laikā no iepirkuma līguma spēkā stāšanās dienas?


Iepirkuma komisijas secinājumi un vērtējums
Jā, pašlaik paredzēts, ka piedāvājumam jāpievieno Apspriedes noteikumu 1. pielikuma “Kvalifikācijas prasības” 3.9. apakšpunktā norādītais apliecinājums par pietiekama skaita kvalificēta personāla nodrošināšanu iepirkuma līguma izpildes laikā, savukārt informācija par speciālistiem (piedāvātā speciālista pieredzes apraksts) jāiesniedz atbilstoši Tehniskās specifikācijas 1. punktam 10 (desmit) darbdienu laikā no iepirkuma līguma spēkā stāšanās dienas.

17. komentārs 
	Punkts
	Esošā versija
	Komentārs

	Tehniskā specifikācija (TS) – 9.1.1.1.3.
	Latvijas iedzīvotāju ar invaliditāti aptauja 
	Vai ir kādas idejas vai priekšlikumi no Pasūtītāja puses par šādas mērķa grupas sasniegšanu?


Iepirkuma komisijas secinājumi un vērtējums
Tā ir brīva pakalpojuma sniedzēja izvēle. 
Viens no variantiem, kā to paveikt – statistikas datos noskaidro kopējo Latvijas iedzīvotāju ar 2. un 3. invaliditātes grupu vecumā no 18 līdz 75 gadiem skaitu, no tā nosaka reprezentatīvo personu skaitu un, iesaistot nevalstiskās organizācijas, sasniedz mērķa grupas personas.

18. komentārs 
	Punkts
	Esošā versija
	Komentārs

	TS – 9.1.1.2. 
	Novērojums
	Saredzam, ka var būt risks saistībā ar motivāciju iedzīvotājiem piedalīties šādā pētījumā un atlīdzība var sastādīt būtisku daļu no šīs sadaļas izmaksām. Vai ir kādas idejas vai priekšlikumi no Pasūtītāja puses par šādas mērķa grupas sasniegšanu?


Iepirkuma komisijas secinājumi un vērtējums
Pasūtītājs ir ņēmis vērā, ka var būt risks personu motivācijai piedalīties pētījumā. Līdz ar to Tehniskās specifikācijas 9.1.1.2. apakšpunktā ir iekļauts noteikums, ka “Izpildītājs iedzīvotāju papildu motivācijai piedalīties novērojumā var paredzēt atlīdzību”. Tai pat laikā pakalpojuma sniedzējs var paredzēt citus mehānismus, tai skaitā, nemateriālus, kā ieinteresēt personas piedalīties pētījumā. Kā piemēru var minēt piedāvāt personām bez maksas uzlabot zināšanas pirmās palīdzības sniegšanā.

19. komentārs 
	Punkts
	Esošā versija
	Komentārs

	TS – 9.1.2. 
	Ieteicamās datu iegūšana metodes
	Pēc pašreizējās versijas saprotams, ka šīs metodes ir ieteicamas, bet ne obligātas. Taču izskatās, ka, piemēram, zinātniskās literatūras pārskats un analīze tāpat ir nepieciešama, lai sagatavotu 9.20. punktā minēto ziņojuma sadaļu “jaunākās zinātniskās literatūras par pētījuma tematiku apskats”.
Jāņem vērā, ka, ja izvēles piedāvājuma kritērijs ir zemākā piedāvātā cena, tad, visticamāk, ka potenciālajiem pretendentiem nav motivējoši iekļaut papildu metodes, pat ja tās būtu noderīgas padziļinātākā pētījuma jautājumu izpētē, jo tas nozīmē mazāku konkurētspēju ar citiem pretendentiem piedāvātās cena ziņā. Līdz ar to, iesakām vai nu to ņemt vērā piedāvājumu vērtēšanas kritērijos, vai arī pārskatīt ieteicamo metožu sarakstu un atstāt tikai obligāti izmantojamās metodes (liekās metodes svītrojot). Tāpat jāņem vērā, ka, piemēram, fokusgrupu diskusiju vēlams veikt pēc aptaujas norises, taču pašreizējais termiņš saistībā ar gala ziņojumu nepieļauj daudz laika papildu metožu iekļaušanai pētījumā.


Iepirkuma komisijas secinājumi un vērtējums
Ja pakalpojuma sniedzējs var sasniegt pētījuma mērķi, neizmantojot ieteicamās datu iegūšanas metodes, tad var tās neizmantot.
Tai pat laikā Pasūtītājs ņems vērā piegādātāja komentāru un kā obligāto datu iegūšanas metodi noteiks zinātniskās literatūras pārskatu un analīzi. Savukārt datu iegūšanas laiks tiks pagarināts par vienu mēnesi un tiks noteikts ne ilgāk kā līdz 2027. gada 1. aprīlim.

20. komentārs 
	Punkts
	Esošā versija
	Komentārs

	TS – 9.1.2.3. 
	Fokusgrupu diskusija
	Ja šī metode tiek atstāta (kontekstā ar iepriekšējo komentāru), tad vēlams precizēt, ar ko tiek sagaidīta fokusgrupas diskusija, jo pašreiz nav skaidrs vai tā ir fokusgrupas diskusija ar par Latvijas iedzīvotājiem, vai ar nozares ekspertiem, kur tie var sniegt viedokli par iedzīvotāju prasmēm un gatavību.


Iepirkuma komisijas secinājumi un vērtējums
Fokusgrupas diskusija ir paredzēta Latvijas iedzīvotājiem.
Labākas izpratnes par Tehniskajā specifikācijā iekļautajām prasībām nodrošināšanai  Pasūtītājs precizēs Tehniskās specifikācijas 9.1.2.3. apakšpunktu šādā redakcijā: “Izpildītājam ieteicams organizēt fokusgrupu diskusijas ar Latvijas iedzīvotājiem, lai padziļināti izprastu viņu motivāciju, pieredzi, attieksmi un uzvedību saistībā ar pirmās palīdzības sniegšanu.”

21. komentārs 
	Punkts
	Esošā versija
	Komentārs

	TS – 9.8. 
	Pilotpētījuma īstenošanas apraksts 
	Lūgums precizēt, saistībā ar kurām no visām metodēm pilotpētījums tiek sagaidīts.


Iepirkuma komisijas secinājumi un vērtējums
Ņemot vērā, ka saskaņā ar Tehniskās specifikācijas 9.8. apakšpunktu pilotpētījuma mērķis ir pārbaudīt datu iegūšanas procesa un izvēlētā pētījuma instrumentārija, aprīkojuma, materiālu un līdzekļu piemērotību un praktisko pielietojamību, identificēt iespējamos izaicinājumus un nepieciešamos uzlabojumus pirms pilna mēroga pētījuma īstenošanas, tad pilotpētījums ir jāīsteno, izmantojot obligātās datu iegūšanas metodes un tās metodes, ko pakalpojuma sniedzējs būs izvēlējies un saskaņojis ar Pasūtītāju.

22. komentārs 
	[bookmark: _Hlk212033508]Punkts
	Esošā versija
	Komentārs

	TS – 9.13. un 9.14. 
	Vadlīnijas pētījuma datu iegūšanas personālam un Pētījuma datu iegūšanas personāla mācību saturs 
	Ieteicams šos posmus organizēt (iesniegt) kopā ar ētikas komitejas lēmuma saņemšanu, jo procesā var būt arī kādas rekomendācijas vai arī ieteikumi kontekstā ar šiem abiem uzdevumiem. Līdz ar to, loģiskāka būtu visu šo nodevumu iesniegšana vienlaicīgi (10 mēnešu laikā).


Iepirkuma komisijas secinājumi un vērtējums
Tehniskajā specifikācijā ir paredzēta vienlaicīga vadlīniju pētījuma datu iegūšanas personālam, pētījuma datu iegūšanas personāla mācību satura un pētījuma ētikas komitejas lēmuma iesniegšana ar nodošanas – pieņemšanas aktu (ne vēlāk kā desmit mēnešus no iepirkuma līguma spēkā stāšanās). Ja pakalpojuma sniedzējs vēlas, tas jebkuru Tehniskajā specifikācijā norādīto uzdevumu var paveikt arī ātrāk kā noteikts.

23. komentārs 
	Punkts
	Esošā versija
	Komentārs

	TS – 9.18.
	Datu iegūšana un tehniskais ziņojums
Izpildītājs datus iegūst atbilstoši tehniskās specifikācijas prasībām ne ilgāk kā līdz 2027. gada 1. martam. Par datu iegūšanas plānoto noslēguma datumu Izpildītājs informē Pasūtītāju e-pastā ne vēlāk kā 3 (trīs) darbdienas iepriekš.
	Pašreiz viens no lielākajiem riskiem izskatās saistībā ar dalībnieku piesaisti novērojumam. Iesakām pagarināt datu ieguvi ne ilgāk kā līdz 2027. gada 1. aprīlim, lai būtu pieejama laika rezerve saistībā ar neparedzētiem gadījumiem (visticamāk, arī gada nogales svētku laiks iekrīt šajā pētījuma posmā, kad varētu būt mazāka atsaucība un pieejamība). 




Iepirkuma komisijas secinājumi un vērtējums
Pasūtītājs ņems vērā piegādātāja ieteikumu un pagarinās datu iegūšanas laiku par vienu mēnesi, t.i., līdz 2027. gada 1. aprīlim.

5. Pasūtītāja galvenie secinājumi un vērtējums par iespējamo konkurenci attiecīgajā iepirkumā
Uzaicinājums piedalīties komentāru sniegšanā tika nosūtīts 14 (četrpadsmit) piegādātājiem. Četri piegādātāji ir snieguši komentārus, kas liecina par iespējamo konkurenci attiecīgajā iepirkumā. 

